**क्या आप एक ऐसे व्यक्ति हैं जिसे विकलांगता है?
क्या कभी किसी ने आपके दिल को ठेस पहुँचाई है, आपके साथ दुर्व्यवहार किया है या आपको धोखा दिया है?**

यदि आपके साथ ऐसा हुआ है तो यह संभव है कि आप भावनात्मक सहायता लेना चाहेंगे। आपकी मदद के लिए नि:शुल्क, निष्पक्ष और गोपनीय सहायता उपलब्ध है।

**भावनात्मक सहायता**

यदि आप भावनात्मक सहायता प्राप्त करना चाहें तो आप नेशनल काउंसलिंग एंड रेफ़रल सर्विस (राष्ट्रीय सलाह-मशविरा और संदर्भ सेवा) से संपर्क करके एक काउंसलर से बात कर सकते हैं।

एक काउंसलर आपकी सहायता कर सकता है:

* ताकि आप एक सुरक्षित और गोपनीय वातावरण में अपनी भावनाओं के बारे में बात कर सकें
* ताकि आप किसी समस्या के बारे में बात कर सकें
* डिसेबिलिटी रॉयल कमीशन के कारण आप पर जो प्रभाव पड़ा है, उसके बारे में आप बात कर सकें
* यह पता लगाना कि क्या आपके लिए कोई अन्य व्यावहारिक सहायता उपलब्ध है।

यदि आप चाहते हैं कि भावनात्मक सहायता आमने-सामने, या फ़ोन पर मिले या आप एक लंबा सत्र चाहते हैं तो अतिरिक्त काउंसलिंग सेवाएँ उपलब्ध हैं।

यह सहायता विकलांगता से प्रभावित व्यक्तियों के परिवार के सदस्यों, देख-भाल करने वालों और उन्हें सहायता प्रदान करने वालों के लिए भी उपलब्ध है, यदि वे हिंसा, दुराचार, लापरवाही या शोषण के शिकार हुए हैं।

***अब आपके लिए सहायता उपलब्ध है।***

**सहायता कैसे प्राप्त करें**

नेशनल काउंसलिंग एंड रेफ़रल सर्विस से **1800 421 468** या **02 6146 1468** पर संपर्क करें।

अधिक जानकारी के लिए हमारी वैबसाइट [**dss.gov.au/disability-royal-commission-support**](http://dss.gov.au/disability-royal-commission-support) पर जाएँ।

**यदि वर्तमान समय में आपको किसी भी तरह की हिंसा या दुराचार का सामना करना पड़ रहा है या आप अपनी सुरक्षा को लेकर चिंतित हैं तो पुलिस को 000 पर फ़ोन करें।**

**जानकारी प्राप्त कर पाना**

उपलब्ध भावनात्मक सहायता के बारे में जानकारी आप हमारी वैबसाइट [**dss.gov.au/disability-royal-commission-support**](http://dss.gov.au/disability-royal-commission-support) पर विभिन्न रूपों में प्राप्त कर सकते हैं, जैसे पढ़ने में आसान (Easy Read), औज़लैन, अनुवादित सामग्री

जो लोग बहरे हैं, जिन्हें कम सुनाई देता है और/या जिन्हें बोलने में कठिनाई है, वे **133 677** पर नेशनल रिले सर्विस द्वारा हमसे संपर्क कर सकते हैं।

किसी अन्य भाषा में सहायता के लिए आप ट्रांस्लेटिंग एंड इंटरप्रेटिंग सर्विस (टिस नेशनल) का नि:शुल्क प्रयोग इस प्रकार कर सकते हैं:

* नेशनल काउंसलिंग एंड रेफ़रल सर्विस को **1800 421 468** पर संपर्क करें और एक दुभाषिए के लिए पूछें। काउंसलर इसका प्रबंध कर देगा, या
* टिस को **131 450** पर फ़ोन करें और उनसे **1800 421 468** पर नेशनल काउंसलिंग एंड रेफ़रल सर्विस से लाइन जोड़ने के लिए कहें।

***अब आपके लिए सहायता उपलब्ध है।***

Australian Government

Blue Knot Foundation - empowering recovery from complex trauma